Hemoglobin

Hemoglobin (skraćeno Hb) je krvni pigment, metaloprotein,  koji u strukturi sadrži željezo,  te služi za prijenos kisika. Nalazi se u crvenim krvnim ćelijama krvi svih kičmenjaka i ostalih sisara. Kod sisavaca hemoglobin čini oko 97% suhog dijela crvene krvne ćelije, i oko 35% ukupnog sadržaja (uključujući vodu). Hemoglobin prenosi kisik iz pluća ili škrga prema ostatku tijela, kao npr. mišićima, gdje otpušta kisik. Hemoglobin također ima razne druge zadatke prijenosa plinova, koji variraju od vrste do vrste, a mogu biti prilično raznoliki kod beskičmenjaka. Hemoglobin koji prenosi kisik zove se oksihemoglobin i krvi daje svjetlocrvenu boju, dok onaj koji prenosi ugljikov dioksid daje tamnocrvenu boju i zove se karbaminohemoglobin
Normalna koncentracija hemoglobina kod muškarca iznosi 14-18 g%, a kod žena 11,5-15,5 g%. Svaki gram hemoglobina veže za sebe 1,34 ml kisika. To znači da kisički kapacitet 100 ml krvi iznosi 19-21 ml kisika.
mini|300px|desno|Struktura ljudskog  hemoglobina. Proteinske α i β podjedinice su crvene i plave a  grupe hema, koje sadrže željezo, su zelene.Hemoglobin je heterotetramer, (αβ)2Sintezu hemoglobina kodiraju  geni HBA1 i HBA2, sa lokusima na hromosomima 16 (16p13.3 p13.3) i HBB na hromosomu 11 (11p15.5 p15.5).http://www.ncbi.nlm.nih.gov/Omim/getmap.cgi?chromosome=11p15.5 p15.5.Poremećaji u metabolizmu hemoglobina

Porfirije su nasljedni poremećaji u biosintezi hema nastali zbog enzimskih defekata, što dovodi do nakupljanja porfirina i njihovih prekursora. Dijele se na eritropoetske i hepatične porfirije.

Eritropoetska (kongenitalna, Güntherova) porfirija je recesivno nasljedno oboljenje uzrokovano nedostatkom uroporfirinogen-III-sintaze. Zbog toga nastaje uroporfirinogen tipa I, koji se izlučuje urinom i taloži u kostima, zubima i potkožnom tkivu. Porfirini su fotosenzitivni pa njihovo nakupljanje dovodi do oštećenja kože, pojave pigmentacija, mjehura i ulceracija, te do anemije. U mokraći se nalaze uroporfirin i koproporfirin tipa I.

Hepatične porfirije se javljaju u dva oblika: akutna (intermitentna) porfirija i porphyria cutanea tarda. Akutna porfirija se nasljeđuje dominantno i javlja se u odrasloj dobi. Karakteriše je povećano izlučivanje porfobilinogena i δ-aminolevulinske kiseline urinom zbog smanjene aktivnosti porfobilinogen-aminotransferaze. Klinički se manifestuje jakim abdominalnim bolovima, povraćanjem, opstipacijom i neurološkim poremećajima, uključujući parestezije i paralize.

Kasni kožni tip porfirije (porphyria cutanea tarda)Ovaj oblik porfirije se obično javlja između 40. i 60. godine života, ima spor tok i uglavnom povoljnu prognozu.Koža postaje blago osjetljiva na sunce, slično kao kod urođene porfirije. Promjene se najčešće pojavljuju na nadlanicama, licu i vratu, obično nakon mehaničkih oštećenja kože.Javljaju se mjehurići veličine od zrna trešnje do zrna sočiva, ispunjeni bistrom tečnošću. Kada puknu, nastaju erozije koje zarastaju uz stvaranje ožiljaka.Laboratorijski nalazi pokazuju da kod oba oblika hepatične porfirije postoji poremećaj metabolizma u jetri.

Ikterus (žutica)

Ikterus ili žutica je simptom različitih bolesti, a manifestuje se žutom bojom kože i sluzokože zbog povišenog bilirubina u krvi.

Kod zdravih ljudi ukupni bilirubin iznosi 6,8–20,5 μmol/L

Ako poraste do 51 μmol/L, žuta boja se prvo vidi na bjeloočnicama – to se naziva subikterus

Kada pređe tu vrijednost, žutilo zahvata kožu i sluzokožu, a bilirubin se pojavljuje i u mokraći – tada govorimo o ikterusu

Postoje tri osnovna tipa ikterusa:

1. Opstrukcioni (mehanički) ikterus

Nastaje zbog začepljenja žučnih vodova, npr. žučnim kamencima, upalama ili parazitima. Žuč ne može da otiče u dvanaesnik.

U početku raste direktni bilirubin, a kasnije i indirektni, jer dolazi do oštećenja jetrenih ćelija. Stolica je svijetla (aholična).

2. Parenhimski (hepatični) ikterus

Posljedica je oštećenja jetrenog tkiva. Uzroci mogu biti virusi, bakterije, paraziti ili hemijske supstance (npr. industrijski otrovi i lijekovi).

U krvi rastu i direktni i indirektni bilirubin, jer jetra ne može normalno da preradi i izluči bilirubin.

Povećano je i izlučivanje urobilinogena u mokraći zbog poremećenog enterohepatičnog kruženja žučnih boja.

3. Hemolitički ikterus

Kod ovog tipa dolazi do pojačanog razgradnje eritrocita, pa se stvara velika količina indirektnog bilirubina.

 Također pogledajte 
 Hlorofil
Pigment
Krv

Reference

Vanjski linkovi

Kategorija:Proteini
Kategorija:Krv
Kategorija:Geni na hromosomu 16
Kategorija:Geni na hromosomu 11
Kategorija:Respiratorna fiziologija
Kategorija:Hemoglobini